У Турку је ишао у школу, а 1939. године, са 19 година, преселио се у Хелсинки да би студирао маркетинг. У слободно време је почео да црта еротске слике за сопствено задовољство, засноване на изгледу радника које је виђао од детињства. У почетку је те цртеже крио, па би их затим уништио, и тако све док није отишао да служи војску. Финска се нашла у зимском рату са СССР-ом, а затим се званично укључила и у Други светски рат, те је у фебруару 1940. Лаксонен регрутован у финску војску . Служио је као противавионски официр, држећи чин другог поручника. Касније је своје фетишистичко интересовање за униформисане мушкарце приписао сусретима с мушкарцима у војној униформи, посебно војницима немачког Вермахта који су у то време служили у Финској. "У својим цртежима не приказујем политичке изјаве, нема идеологије. Размишљам само о самој слици. Читава нацистичка филозофија, расизам и све остало, за мене је то пуно мржње, али свеједно сам их нацртао - имали су најсекси униформе! “ После рата, 1945. године, вратио се студијама.